***The National Geographic Magazine***, nå kjent som ***National Geographic***, er et amerikansk tidsskrift. Tidsskriftet ble utgitt første gang ni måneder etter at National Geographic Society ble grunnlagt i 1888. Det har blitt et av verdens mest utbredte og kjente magasiner/tidsskrifter. Det er lett gjenkjennelig på den karakteristiske gule ramme, «Yellow Border», rundt omslaget. Denne rammen er det registrerte varemerke for National Geographic.

Magasinet kommer ut hver måned (tolv utgaver i året), og av og til med en spesialutgave. I tillegg til å være kjent for sine geografiske og historiske artikler fra de fjerneste strøk på kloden, har bladet lenge vært anerkjent for sin bok-lignende kvalitet og for sin høye standard i bildebruk og fotografier. Magasinet begynte med bilder allerede tidlig på 1900-tallet, da dette var en sjeldenhet i blader og tidsskrifter. National Geographic var det første tidsskriftet som tok i bruk fargefotografier.

Den litterære sjangeren i tidsskriftet er narrativ sakprosa, som hovedregel bundet sammen av en skildring av journalistens reise. 

Magasinet er også kjent for å utgi detaljerte kart av de områder som hovedartikkelen beskriver. I 2001 utga National Geographic et sett på 8 CD-ROM plater, som inneholder alle kart utgitt 1888-2000.

Siden abonnentene ofte har vanskelig for å skille seg av med blader, er disse lett å oppdrive i antikvariat eller på loppemarked, når det er ryddet opp etter et dødsbo o.l. 

Fra 1960 begynte magasinet å trykke fotografier over hele forsiden, i stedet for som tidligere kun innholdsfortegnelsen omkranset av en ramme med eikeblader. 
Et omslagsbilde i 1985 var av en afghansk flyktning, en ung pike med markante, gjennomtrengende grønne øyne. Fotoet av denne piken ble verdenskjent. Etter den FN-ledede invasjonen av Afghanistan foretok en av bladets fotojournalister leting etter piken. Hun ble gjenfunnet i 2002 som Sharbat Gula fra Pashtunstammen. Hennes historie er å finne i utgaven av *National Geographic* for mars 2003.

Internasjonale utgaver
----------------------

I 1995 kom den første fremmedspråklige utgaven, på japansk. Magasinet utgis nå på over 28 språk inkludert: spansk, japansk, jiddisk, finsk, gresk, fransk, tysk, polsk, indonesisk, koreansk, portugisisk, mandarin, tsjekkisk, rumensk, russisk, norsk, tyrkisk, tysk, svensk, kroatisk og latvisk. Foreløpig siste internasjonale utgave kom i april 2005, på indonesisk.

Fjernsynsprogrammer
-------------------

I 1997 lanserte National Geographic sin egen fjernsynskanal, National Geographic Channel. Pr. 2009 kan kanalen nås av 230 millioner husstander i 162 land. Programmene er tekstet eller dubbet på 27 språk. Programmene handler om vitenskap, teknikk, historie, natur og samfunnsliv. De sendes vanligvis i serier på seks til tolv programmer om samme tema.

Opplag
------

Bekreftede netto opplagstall for norsk utgave, fra Mediebedriftenes Landsforening:

* 2011: 10 591
* 2012: 10 764
* 2013: 10 371
* 2014: 9 575
* 2015: 8 590
* 2016: 7 500
* 2017: 6 132
* 2018: 5 106
* 2019: 3 592

Referanser
----------

1. ↑   (på en, fr, es, zh-hans, ar) *The ISSN portal*, Paris: ISSN International Centre, ISSN 1819-1819, ISSN 0027-9358, Wikidata Q70460099,
2. 1 2 3 4 5 6  Agence bibliographique de l'enseignement supérieur (France) (på fr), *Système universitaire de documentation*, Montpellier: Agence bibliographique de l'enseignement supérieur, OCLC 46770821, SUDOC-katalog-ID 038758032, Wikidata Q2597810,
3. 1 2 3   *CiNii*, CiNii Books bibliography ID AA00317159, Wikidata Q10726338,
4. 1 2 3   (på it) *ACNP*, ACNP tidsskrifts-ID 6912, Wikidata Q3600584,
5. 1 2 3 4  ; *Library of Congress Online Catalog*; besøksdato: 3. juli 2021.
6. 1 2 3 4   (på mul) *WorldCat*, OCLC 42004954, OCLC-nummer 6451257, Wikidata Q846596,
7. ↑  ; besøksdato: 3. juli 2021; OBV ID: AC00621633.
8. 1 2 3 4   (på mul) *WorldCat*, OCLC 42004954, OCLC-nummer 1643684, Wikidata Q846596,
9. 1 2 3  ; besøksdato: 3. juli 2021.
10. 1 2   *Biodiversity Heritage Library*, BHL-publikasjons-ID 44502, Wikidata Q172266,
11. ↑  .
12. ↑   *Biodiversity Heritage Library*, BHL-publikasjons-ID 44502, Wikidata Q172266,
13. 1 2   (på en, ja, zh-hans, zh-hant, ru) *Scopus*, Amsterdam: Elsevier, ISSN 2588-9885, OCLC 65858721, Scopus kilde-ID 29823, Wikidata Q371467,
14. ↑  .
15. ↑  ; besøksdato: 3. juli 2021.
16. ↑  ; *Library of Congress Online Catalog*; besøksdato: 3. juli 2021.
17. ↑  MBLs nettsider

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) National Geographic – kategori av bilder, video eller lyd på Commons Rediger på Wikidata

* (en) National Geographic Magazine – galleri av bilder, video eller lyd på Commons Rediger på Wikidata
* National Geographic Online
* «How They Found National Geographic's 'Afghan Girl'»

Portal: Litteratur


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** BIBSYS **·** VIAF **·** OCLC **·** OCLC **·** GND **·** LCCN **·** ISSN **·** ISSN **·** ISSN **·** ISSN **·** BNF **·** BNF (data) **·** LIBRIS **·** SUDOC **·** NDL
 |